51. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 328 της 17 Μαρτ./13 Απρ. 1981 (ΦΕΚ Α΄  94) Περί καθορισμού των αναγκαιουσών λεπτομερειών δια την εκτέλεσιν των διατάξεων, των αφορωσών εις την αναγνώρισιν και τας μεταβολάς Δήμων και Κοινοτήτων. Έχοντες υπ’ όψει: 1.Τας διατάξεις των άρθρ. 3-9, 215 και 230 παρ. 1 του δημοτικού και κοινοτικού κώδικος, του κυρωθέντος δια του Νόμ. 1065/1980. 2.Την υπ’ αριθ.40090/28.5.1980 κοινήν απόφασιν των Πρωθυπουργού και Υπουργού Εσωτερικών, περί μεταβιβάσεως αρμοδιοτήτων εις τον Υφυπουργόν Εσωτερικών, δημοσιευθείσαν εις το υπ’ αριθ. 527/11.6.1980 ΦΕΚ (τεύχος Β΄). 3.Την υπ’ αριθ. 13 της 7ης Ιαν. 1981 γνωμοδότησιν του Συμβουλίου της Επικρατείας, προτάσει του επί των Εσωτερικών Υφυπουργού, αποφασίζομεν: Άρθρ.1.-1.Το συμβούλιον του άρθρ. 8 του δημοτικού και κοινοτικού κώδικος συνεδριάζει εν τω νομαρχιακώ καταστήματι, συγκαλείται δε εις συνεδρίαν υπό του προέδρου αυτού δι’ εγγράφου προσκλήσεως προς ένα έκαστον των μελών επιδιδομένης επί αποδείξει τρεις τουλάχιστον πλήρεις ημέρας προ της οριζομένης δια την συνεδρίαν. Η πρόσκλησις δέον να αναφέρη τα θέματα της ημερησίας διατάξεως. 2.Τας υποθέσεις εισηγείται εις το συμβούλιον ο πρόεδρος ή το υπ’ αυτού οριζόμενον μέλος του συμβουλίου. 3.Η αλληλογραφία του συμβουλίου διεξάγεται υπό της Διευθύνσεως Εσωτερικών της Νομαρχίας. Άρθρ.2.-1.Εκάστη αίτησις, αφορώσα εις την αναγνώρισιν ή ένωσιν δήμων ή κοινοτήτων ή δήμων και κοινοτήτων ή προσάρτησιν συνοικισμών, εισάγεται, υπό του προέδρου εις το συμβούλιον. 2.Εφ’ εκάστης αιτήσεως δέον να βεβαιούται υπό του Νομάρχου: α)Αν ο αριθμός των υπογραφόντων την αίτησιν εκλογέων κατοίκων αποτελεί το υπό του Νόμου απαιτούμενον ποσοστόν, και β)Αν υφίστανται ή μη τα υπό της παρ. 1 του άρθρ. 5 ή της παρ. 3 του άρθρ. 7 του ειρημένου κώδικος προβλεπόμενα κωλύματα, λόγω μη παρόδου του υπό των διατάξεων τούτων, προβλεπομένου χρόνου. Άρθρ.3.-1.Εάν το συμβούλιον διαπιστώση έλλειψιν τυπικών προϋποθέσεων του νόμου, γνωμοδοτεί περί απορρίψεως της αιτήσεως ως νόμω αβασίμου.Άλλως διατάσσει την ενέργειαν επιτοπίου εξετάσεως. Η απορριπτική γνωμοδότησις κοινοποιείται επί αποδείξει μερίμνη του Νομάρχου εις τον οικείον οργανισμόν τοπικής αυτοδιοικήσεως και δημοσιεύεται υπό τούτου δια τοιχοκολλήσεως εις τα δημοσιώτερα μέρη της έδρας του ως και του συνοικισμού παρά των κατοίκων του οποίου ζητείται η απόσπασις. 2.Περί της αιτουμένης μεταβολής και της ενεργείας επιτοπίου εξετάσεως καταρτίζεται προκήρυξις του Νομάρχου, ήτις τοιχοκολλάται εις τας εξωθύρας των ενοριακών ναών των ενδιαφερομένων δήμων ή κοινοτήτων και συνοικισμών και τους συνήθεις χώρους δημοσιεύσεων και ανακοινώσεων. 3.Επιτόπιος εξέτασις ενεργείται και εις τας περιπτώσεις ενώσεως κοινοτήτων, κατ’ εφαρμογήν των παρ. 3 και 4 του άρθρ. 4 του κώδικος. Άρθρ.4.-1.Κατά την επιτόπιον εξέτασιν, ενεργουμένην μετά τας κατά το προηγούμενον άρθρον δημοσιεύσεις, ερευνώνται πάσαι αι υπέρ και κατά της αιτουμένης μεταβολής απόψεις των εκλογέων κατοίκων των ενδιαφερομένων δήμων, κοινοτήτων και συνοικισμών και εξετάζεται αν από απόψεως οικονομικής δυνατότητος, αποσπάσεων, τοποθεσίας, ορίων, επαγγελματικής απασχολήσεως και συνθέσεως των κατοίκων, ως και πασών εν γένει των άλλων τοπικών κτηματικών και λοιπών συνθηκών και συμφερόντων, ενδείκνυται ή μη η πραγματοποίησις της αιτουμένης μεταβολής. Προκειμένου περί αναγνωρίσεως συνοικισμού εις κοινότητα, εξετάζεται πρωταρχικώς αν υφίσταται η προς τούτο απαιτουμένη οικονομική δυνατότης. 2.Υπό του ενεργούντος την επιτόπιον εξέτασιν συντάσσεται έκθεσις εις ην επισυνάπτεται πάντοτε σχετικόν διάγραμμα, καταρτιζόμενον υπό της τεχνικής υπηρεσίας δήμων και κοινοτήτων της Νομαρχίας. Άρθρ.5.-1.Η έκθεσις της επιτοπίου εξετάσεως μετά του διαγράμματος, αντιγράφου της τοιχοκολληθείσης προκηρύξεως, των αποδεικτικών τοιχοκολλήσεων, των τυχόν υποβληθεισών ενστάσεων και ολοκλήρου του φακέλλου τίθεται υπ’ όψιν του συμβουλίου το οποίον αποφαίνεται επί των ενστάσεων ητιολογημένως και γνωμοδοτεί επί της αιτουμένης μεταβολής. 2.Κεκυρωμένα υπό του προέδρου του συμβουλίου αντίγραφα των αποφάσεων και γνωμοδοτήσεων του συμβουλίου υποβάλλονται εις το Υπουργείον των Εσωτερικών, μεθ’ ολοκλήρου του φακέλλου. (Μετά τη σελ.52,248) Σελ.52,249 Δημοτικός και Κοινοτικός Κώδικας 3.Α.α.51

[Source: greek_legal_code_raptarchis | Tokens: 3721]